**Ministru kabineta noteikumu projekta „Grozījums Ministru kabineta 2008.gada 22.decembra noteikumos Nr.1078 „Ģenētiski modificēto organismu riska novērtēšanas metodoloģija”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ģenētiski modificēto organismu aprites likuma (turpmāk – likums) 5.panta 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā ir Ministru kabineta 2009.gada 26.maija noteikumi Nr.1078 “Ģenētiski modificēto organismu riska novērtēšanas metodoloģija” (turpmāk – noteikumi Nr.1078).2014.gada 10.oktobrī stājās spēkā Grozījumi Ģenētiski modificēto organismu aprites likumā (turpmāk – likums), ar kuriem tika precizēta kompetento institūciju – Pārtikas un veterinārā dienesta (turpmāk – PVD), Valsts augu aizsardzības dienesta, Valsts zinātniskā institūta „Pārtikas drošības, dzīvnieku veselības un vides zinātniskais institūts „BIOR”” (turpmāk – institūts) un Zinātniskās ekspertu komisijas – atbildības joma un tiesības. Šie grozījumi skar arī noteikumus Nr.1078, kuros noteikta ģenētiski modificēto organismu riska novērtēšanas metodoloģija. Saskaņā ar likuma grozījumiem riska novērtēšanas funkcijas tiek nodotas institūtam, tāpēc jāizdara atbilstošs grozījums noteikumos Nr.1078.Ministru kabineta noteikumu projekts „Grozījums Ministru kabineta 2008.gada 22.decembra noteikumos Nr.1078 „Ģenētiski modificēto organismu riska novērtēšanas metodoloģija”” (turpmāk – projekts) ir sagatavots, lai precizētu institūta tiesības ģenētiski modificēto organismu riska novērtēšanas procesā atbilstoši likuma grozījumiem. Grozījumi likumā tika izdarīti, jo ar 2013.gada 1.janvāri Zemkopības ministrija kā atbildīgā institūcija sadarbībai ar Eiropas Pārtikas nekaitīguma iestādi (saskaņā ar Ministru kabineta 2007.gada 27.jūnija rīkojumu Nr.397 „Par Latvijas Republikas dalību Eiropas Savienības aģentūrās”) Eiropas Pārtikas nekaitīguma iestādes kontaktpunkta funkcijas ir nodevusi institūtam.Institūta funkcijas un noteiktie uzdevumi vistiešāk atbilst Eiropas Pārtikas nekaitīguma iestādes darbības jomai, jo tas pārsvarā veic zinātnisko darbību veterinārmedicīnas, pārtikas kvalitātes un nekaitīguma, zivsaimniecības un sabiedrības veselības jomā, nodrošinot neatkarīgu zinātnisko pamatojumu attīstības stratēģiju izstrādei zinātnes un augstākās izglītības sadarbības veicināšanai minētajās jomās, īsteno pētījumu projektus, lai novērtētu risku pārtikas nekaitīguma un dzīvnieku infekcijas slimību (arī zoonožu) jomā, nodrošinot efektīvu sadarbību ar atbilstošajām institūcijām, citām zinātniskajām institūcijām un organizācijām, un sniedz informāciju riska vadības nodrošināšanai dzīvnieku infekcijas slimību jomā, veic laboratoriskos un diagnostiskos izmeklējumus saistībā ar valsts uzraudzību un kontroli pārtikas aprites, dzīvnieku veselības aizsardzības, dzīvnieku barības aprites un veterināro zāļu aprites jomā, pilda references laboratorijas funkcijas normatīvajos aktos noteiktajās jomās u.c.Šīs anotācijas I sadaļas 2.punktā minētās problēmas projekts atrisinās pilnībā. |
| 3. | Projekta izstrādē iesaistītās institūcijas | PVD un institūts. |
| 4. | Cita informācija | Noteikumu projekts ir saistīts ar Ministru kabineta 2009.gada 26.maija noteikumiem Nr.457 „Noteikumi par ģenētiski modificēto organismu apzinātu izplatīšanu”. Projekti Ministru kabinetā tiks iesniegti vienlaikus. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Personas, kas veic šādas ar ģenētiski modificēto organismu apriti saistītas darbības:a) ģenētiski modificēto organismu izplatīšanu vidē izmēģinājumiem.Mērķgrupas lielumu nav iespējams noteikt, jo patlaban Latvijā neviens neveic ĢMO izplatīšanu vidē izmēģinājumiem;b) ģenētiski modificēto kultūraugu audzēšanu.Mērķgrupas lielumu nav iespējams noteikt, jo patlaban Latvijā neviens neaudzē ģenētiski modificētus kultūraugus.2. Kompetentās institūcijas, kas veic ģenētiski modificēto organismu riska novērtēšanu, uzraudzību un kontroli. |
| 2. | Tiesiskā regulējuma ietekme uz tautsaimniecību un administratīvo slogu | Projektam nav negatīvas finansiālas ietekmes uz sabiedrības mērķgrupu vai citām sabiedrības grupām. Noteikumu projekts nemaina līdzšinējo administratīvo procedūru. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III, IV un V sadaļa – projekts šīs jomas neskar*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktiaktivitātes saistībā ar projektu | Projekts tika nosūtīts saskaņošanai Zemkopības ministrijas starpinstitūciju darba grupai „Ģenētiski modificētie organismi, ģenētiski modificētā pārtika un ģenētiski modificētā dzīvnieku barība”, kurā ir pārstāvji no Latvijas Universitātes, Latvijas Lauksaimniecības universitātes, Latvijas Ģenētiķu un selekcionāru biedrības, Vides konsultatīvās padomes, biedrības „Lauksaimnieku organizāciju sadarbības padome” u.c. organizācijām.Projekts ir ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Par Zemkopības ministrijas tīmekļa vietnē ievietoto noteikumu projektu komentāri nav saņemti. |
| 3. | Sabiedrības līdzdalības rezultāti | Nav |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | PVD un institūts |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz noteikt jaunas funkcijas. |
| 3. | Cita informācija | Nav |

# Zemkopības ministrs J.Dūklavs

05.01.2015. 10:27

|  |
| --- |
| 675E.Kalvāne67027630, Everita.Kalvane@zm.gov.lv |